Във връзка с постъпило в РИОСВ-Пловдив уведомление с вх. № ОВОС-1624/05.06.2025г. за инвестиционно предложение (ИП): „Хотел, жилищна част и вилно селище“, в имот с идентификатор 68967.23.72, местност „Влачището“ по КК на с. Старо Железаре, община Хисар, област Пловдив, с площ от 30098 м²., с възложител: „СИЕНИТ СТРОИТЕЛНА ГРУПА„ АД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционното предложение касае изграждане на хотел, жилищна част и вилно селище, в имот с идентификатор 68967.23.72, местност „Влачището“ по КК на с. Старо Железаре, община Хисар, област Пловдив, с площ от 30098 кв.м., трайно предназначение на територията: земеделска, начин на трайно ползване: нива.

Съгласно заповед №РД-05-45/23.01.2025г на Община Хисаря разрешава урегулиране на имот с ИД 68967.23.72, по КК на с. Старо Железаре и промяна предназначението на земеделска земя, като образува УПИ за хотел, жилищна част и вилно селище.

**Заявеното ИП и предвидените с него дейности, попада в обхвата на в т. 24, буква „а“ Туризъм и отдих: ваканционни селища, хотелски комплекси извън урбанизирани територии с обща площ над 10 дка и съоръжения към тях, от приложение № 1 от Закона за опазване на околната среда /ЗООС/ и на основание чл.92, т.1 от ЗООС подлежи на задължителна процедура по изготвяне на ОВОС.**

Съгласно разпоредбите на чл. 94, ал.2 от ЗООС компетентен орган за произнасяне с решение е директора на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ПИ с идентификатор 68967.23.72, землището на с. Старо Железаре, общ. Хисар не попада в границите на защитени зони от мрежата НАТУРА 2000. Най-близо до местоположението на предвиденото за реализиране инвестиционно предложение е защитена зона BG0002010 „Язовир Пясъчник” за опазване на дивите птици, обявена със Заповед №РД-574/08.09.2008 (ДВ бр. 85/2008 г.) на Министъра на околната среда и водите.

Имотът, предмет на инвестиционното предложение не попада в границите защитени територии по смисъла на Закона за защитените територии.

Инвестиционното предложение подлежи на оценка за съвместимостта му с предмета и целите на опазване на защитените зони по реда на чл.31 ал.4 във връзка с ал.1 от Закона за биологичното разнообразие.

След преглед на представената информация и на основание чл.39, ал.3 от Наредбата по ОС, въз основа на критериите по чл.16 от нея е извършена преценка за вероятната степен на отрицателно въздействие, според която, предвид местоположението, характера и мащаба на инвестиционното предложение, реализацията му няма вероятност да окаже значително отрицателно въздействие върху популации и местообитания на видове, предмет на опазване в защитените зони, поради следните мотиви:

1. Инвестиционното предложение е предвидено да се реализира извън границите на защитени зони от мрежата НАТУРА 2000, поради което с реализацията му не се очаква пряко унищожаване, увреждане или влошаване състоянието на видовете, предмет на опазване на най-близката защитена зона BG0002010 „Язовир Пясъчник” и няма вероятност от нарушаване на структурата и функциите й.

2. Поради местоположението и характера на инвестиционното предложение, реализацията му няма вероятност да доведе до безпокойство на видовете птици, предмет на опазване в защитената зона и до намаляване на състоянието им на сигурност.

3. Степента на отрицателни въздействия, изразяващи се в загуба, увреждане и фрагментация на местообитания или популации на видове, предмет на опазване в защитената зона е незначителна, тъй като не се засягат функционални и структуроопределящи елементи на местообитанията или екосистемите използвани от целевите видове.

3. Предвид местоположението на инвестиционното предложение, не се очаква кумулативно въздействие със значителен ефект, което да доведе до загуба на местообитания на видове и влошаване на състоянието им на сигурност от реализацията на ИП, спрямо одобрените до момента други ИП, планове, програми и проекти и да окаже значително отрицателно въздействие върху предмета и целите на опазване на най-близката защитена зона.

Копие на писмото е изпратено до Община Хисаря и Кметство с. Старо Железаре

Отговорено от РИОСВ-Пловдив на 27.06.2025г.